આ પહેલા રાહુલની સાથે રહેલા કોંગ્રેસના નેતા દિગ્વિજય સિંહ, કમલનાથ અને જેડી (યુ) નેતા શરદ યાદવને પણ પોલીસે મંદસૌર જવા ન દીધા. રાહુલ ગાંધી પોલીસ અને તંત્રને ચકમો આપતા બાઈકથી મંદસૌર માટે નીકળ્યા હતા, પરંતુ તેમને નીમચમાં રોકી દેવાયા. તે પછી પોલીસ રાહુલને વાનમાં બેસાડી ત્યાંથી લઈ ગઈ. રાહુલે પોતાને મંદસૌરમાં જતા રોકી દેવાયા બાદ મોદી અને શિવરાજ સરકારને નિશાના પર લીધા. રાહુલ ગાંધીએ જણાવ્યું હતું કે, મંદસૌરમાં પોલીસ ફાયરિંગમાં માર્યા ગયેલા ખેડૂતના પરિવારજનો સાથે મીટિંગ કરતાં અને એમપીમાં આવતો અટકાવવા રાજસ્થાન અને મધ્યપ્રદેશ સરકારે તેમનાથી શક્ય તમામ પ્રયાસ કર્યા છે.